CELEX: 32006R0683
Language: lt
Date: 2006-02-27 00:00:00
Title: 2006 m. vasario 27 d.  Tarybos reglamentas (EB) Nr. 683/2006, dėl Europos bendrijos ir Tailando Karalystės susitarimo pasikeičiant laiškais pagal 1994 m. Bendrojo susitarimo dėl tarifų ir prekybos (GATT) XXIV:6 ir XXVIII straipsnius dėl Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai skirtuose įsipareigojimų sąrašuose numatytų nuolaidų pakeitimo minėtoms šalims įstojus į Europos Sąjungą įgyvendinimo, iš dalies keičiantis ir papildantis Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą

5.5.2006   
            
            
               LT
            
            
               Europos Sąjungos oficialusis leidinys
            
            
               L 120/1
            
         
      TARYBOS REGLAMENTAS (EB) Nr. 683/2006
   2006 m. vasario 27 d.
   dėl Europos bendrijos ir Tailando Karalystės susitarimo pasikeičiant laiškais pagal 1994 m. Bendrojo susitarimo dėl tarifų ir prekybos (GATT) XXIV:6 ir XXVIII straipsnius dėl Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai skirtuose įsipareigojimų sąrašuose numatytų nuolaidų pakeitimo minėtoms šalims įstojus į Europos Sąjungą įgyvendinimo, iš dalies keičiantis ir papildantis Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį ir ypač į jos 133 straipsnį,
   atsižvelgdama į Komisijos pasiūlymą,
   kadangi:
   
               (1)
            
            
               Tarybos reglamentu (EEB) Nr. 2658/87 (1) buvo priimta prekių nomenklatūra (toliau – kombinuotoji nomenklatūra) ir buvo nustatytos Bendrojo muitų tarifo konvencinių muitų normos.
            
         
               (2)
            
            
               2006 m. vasario 27 d. Sprendimu 2006/324/EB dėl Europos bendrijos ir Tailando Karalystės susitarimo sudarymo pasikeičiant laiškais pagal Bendrojo susitarimo dėl tarifų ir prekybos (GATT) XXIV:6 ir XXVIII straipsnius, susijusio su Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai skirtuose įsipareigojimų sąrašuose numatytų nuolaidų pakeitimu minėtoms šalims įstojus į Europos Sąjungą (2), Taryba Bendrijos vardu patvirtino minėtą susitarimą taip baigdama derybas, pradėtas laikantis 1994 m. GATT susitarimo XXIV straipsnio 6 dalies.
            
         
               (3)
            
            
               Reglamentas (EEB) Nr. 2658 turėtų būti atitinkamai iš dalies pakeistas ir papildytas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2658/87 I priedo, trečios dalies, III skirsnio 7 priedas, pavadinimu „Kompetentingų Bendrijos institucijų numatytos PPO tarifinės kvotos“, yra iš dalies keičiamas ir papildomas taip:
   
               1)
            
            
               KN kodai 1006 10, 1006 20, 1006 40, 1604 20 50 ir 1604 20 70 pateikiami šio reglamento priedo a punkte įterpiami į minėtą 7 priedą;
            
         
               2)
            
            
               KN kodas 1006 30 papildomas duomenimis, nurodytais šio reglamento priedo b punkte.
            
         2 straipsnis
   Šis reglamentas įsigalioja po keturių savaičių po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. vasario 27 d.
      
         
            Tarybos vardu
         
         
            Pirmininkė
         
         U. PLASSNIK
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 486/2006 (OL L 88, 2006 3 25, p. 1).
   
      (2)  Žr. šio Oficialiojo leidinio p. 17.
   
      PRIEDAS
      Nepaisant Kombinuotosios nomenklatūros aiškinimo taisyklių, produktų aprašymo redakcija yra tik nurodomojo pobūdžio, o šiame priede pateikiamos nuolaidos nustatomos KN kodais, galiojančiais šio reglamento priėmimo metu. Kai nurodyti ex KN kodai, nuolaidos turi būti nustatomos nurodant KN kodą ir atitinkamą aprašymą.
      
                  a)
               
               
                  
                              KN kodas
                           
                           
                              Aprašymas
                           
                           
                              Kitos sąlygos
                           
                        
                              Tarifo pozicija 1006 10
                           
                           
                              Ryžiai su luobelėmis
                           
                           
                              Nauja 7 tonų tarifinė metinė kvota (erga omnes), šiai kvotai nustatoma 15 % muito norma
                           
                        
                              Tarifo pozicija 1006 20
                           
                           
                              Lukštenti ryžiai
                           
                           
                              Nauja 1 634 tonų tarifinė metinė kvota (erga omnes), šiai kvotai nustatoma 15 % muito norma
                           
                        
                              Tarifo pozicija 1006 40
                           
                           
                              Skaldyti ryžiai
                           
                           
                              Nauja 31 788 tonų tarifinė metinė kvota (erga omnes), šiai kvotai nustatoma 0 % muito norma
                           
                        
                              Tarifo pozicija 1604 20 50
                           
                           
                              Paruoštos arba konservuotos žuvys (išskyrus sveikas arba supjaustytas į gabalus):
                              
                                          —
                                       
                                       
                                          iš sardinių, Atlanto tunų, Scomber scombrus ir Scomber japonicus rūšių skumbrių, Orcynopsis unicolor rūšies žuvų
                                       
                                    
                           
                              Nauja metinė 2 275 tonų, iš kurių 1 410 tonų skiriama Tailandui, tarifinė kvota; likusi kvotos dalis taikoma erga omnes nustatant 0 % muito normą, o šią kvotą viršijančiam kiekiui nustatant 25 % muito normą
                           
                        
                              Tarifo pozicija 1604 20 70
                           
                           
                              Paruoštos arba konservuotos žuvys (išskyrus sveikas arba supjaustytas į gabalus):
                              
                                          —
                                       
                                       
                                          iš tunų, dryžuotųjų tunų arba kitų Euthynnus genties žuvų
                                       
                                    
                           
                              Nauja metinė 2 558 tonų, iš kurių 1 816 tonų skiriama Tailandui, tarifinė kvota; likusi kvotos dalis taikoma erga omnes nustatant 0 % muito normą, o šią kvotą viršijančiam kiekiui nustatant 24 % muito normą
                           
                        
            
                  b)
               
               
                  
                              KN kodas
                           
                           
                              Aprašymas
                           
                           
                              Kitos sąlygos
                           
                        
                              Tarifo pozicija 1006 30
                           
                           
                              Iš dalies arba visiškai nulukštenti ryžiai
                           
                           
                              Dabartinės 15 EB valstybių narių tarifinės kvotos padindimas 25 516 tonų metine kvota (erga omnes), šiai kvotai nustatoma 0 % muito norma
                              1 200 tonų valstybės parama Tailandui turi būti įtraukta į dabartinę 15 EB valstybių narių iš dalies ir (arba) visiškai nulukštentų ryžių kvotą, šiai kvotai nustatoma 0 % muito norma